U-I-297/09
Natisni
Opravilna št.:
U-I-297/09
Datum odločitve:
17. 2. 2011
ECLI:
ECLI:SI:USRS:2011:U.I.297.09
Akt:
Odlok o prostorskih ureditvenih pogojih za območje prostorskih celot Strunjan (1), Seča (8), Karbonar – Lucan (9), Sečovlje (11) in Liminjan – Vinjole – Krog (13) v Občini Piran (Uradne objave Primorskih novic, št. 34/90, 4/91, 54/02, 3/04 in 28/08), 9. čl. in 22. čl.
Izrek:
Pobuda za začetek postopka za oceno ustavnosti in zakonitosti 9. in 22. člena Odloka o prostorskih ureditvenih pogojih za območje prostorskih celot Strunjan (1), Seča (8), Karbonar – Lucan (9), Sečovlje (11) in Liminjan – Vinjole – Krog (13) v Občini Piran (Uradne objave Primorskih novic, št. 34/90, 4/91, 54/02, 3/04 in 28/08) v delu, ki se nanaša na obvezno razlago, se zavrže.
Evidenčni stavek:
Pobudnik nima pravnega interesa, če ne izkaže, da izpodbijani določbi neposredno posegata v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Samo Mlakar, Ljubljana
Datum vloge:
21. 12. 2009
Vrsta odločitve:
sklep
Vrsta rešitve:
zavrženje
Dokument:
US29355
Dokument v PDF obliki:
U-I-297-09.pdf
127 KB
Prenesite datoteko
U-I-297/09-6
17. 2. 2011
S K L E P
Ustavno sodišče je v postopku za preizkus pobude Sama Mlakarja, Ljubljana, ki ga zastopa mag. Gregor Velkaverh, odvetnik v Kopru, na seji 17. februarja 2011
sklenilo:
Pobuda za začetek postopka za oceno ustavnosti in zakonitosti 9. in 22. člena Odloka o prostorskih ureditvenih pogojih za območje prostorskih celot Strunjan (1), Seča (8), Karbonar – Lucan (9), Sečovlje (11) in Liminjan – Vinjole – Krog (13) v Občini Piran (Uradne objave Primorskih novic, št. 34/90, 4/91, 54/02, 3/04 in 28/08) v delu, ki se nanaša na obvezno razlago, se zavrže.
Obrazložitev
1. Pobudnik izpodbija v izreku tega sklepa navedeni določbi, ker meni, da sta v neskladju s 3., 33., 153. in drugim odstavkom 120. člena Ustave. Pravni interes utemeljuje z navedbo, da je vložil upravni spor, ker mu je Zavod za varstvo kulturne dediščine Slovenije, Območna enota Piran zavrnila izdajo kulturnovarstvenega soglasja za gradnjo pomožnega kmetijskega objekta.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08, in OdlUS XVII, 2). Iz razlogov, navedenih v citiranem sklepu, pobudnik ne izkazuje pravnega interesa za začetek postopka za oceno ustavnosti in zakonitosti izpodbijanih določb. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik dr. Ernest Petrič ter sodnice in sodniki dr. Mitja Deisinger, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik